ประกาศกระทรวงยุติธรรม เรื่อง การให้คำแนะนำ ปรึกษา และดำเนินการในส่วนที่เกี่ยวข้องในทางคดีสำหรับผู้สูงอายุ
ประกาศกระทรวงยุติธรรม
ประกาศกระทรวงยุติธรรม
เรื่อง การให้คำแนะนำ ปรึกษา
และดำเนินการในส่วนที่เกี่ยวข้องในทางคดีสำหรับผู้สูงอายุ[๑]
 

อาศัยอำนาจตามความในมาตรา
๑๑ (๙) ประกอบมาตรา ๑๑ วรรคสาม แห่งพระราชบัญญัติผู้สูงอายุ พ.ศ. ๒๕๔๖ และข้อ ๗ แห่งประกาศสำนักนายกรัฐมนตรี
เรื่อง กำหนดหน่วยงานรับผิดชอบในการดำเนินการตามพระราชบัญญัติผู้สูงอายุ พ.ศ. ๒๕๔๖
ลงวันที่ ๒๘ กรกฎาคม พ.ศ. ๒๕๔๗ รัฐมนตรีว่าการกระทรวงยุติธรรมจึงออกประกาศไว้ ดังต่อไปนี้

ข้อ
๑ ประกาศนี้เรียกว่า ประกาศกระทรวงยุติธรรม
เรื่อง การให้คำแนะนำ ปรึกษา และดำเนินการในส่วนที่เกี่ยวข้องในทางคดีสำหรับผู้สูงอายุ

ข้อ
๒ ประกาศนี้ให้ใช้บังคับตั้งแต่บัดนี้เป็นต้นไป

ข้อ
๓ ให้กรมคุ้มครองสิทธิและเสรีภาพเป็นหน่วยงานหลักในการดำเนินการให้บริการผู้สูงอายุด้วยความสะดวกรวดเร็วเป็นกรณีพิเศษ
ดังนี้
(๑)
ให้คำแนะนำ ปรึกษา ให้ความช่วยเหลือทางกฎหมาย และประสานงานกับสภาทนายความในการจัดหาทนายความว่าต่างแก้ต่างคดี
(๒)
ประสานงานกับหน่วยงานหรือองค์กรที่เกี่ยวข้อง เพื่อขอรับการสนับสนุนค่าใช้จ่ายที่พึงมีและตามความจำเป็นในการดำเนินการให้ความช่วยเหลือผู้สูงอายุในการว่าต่างแก้ต่างคดี
(๓)
เผยแพร่และให้ความรู้เกี่ยวกับสิทธิและเสรีภาพตามที่กฎหมายกำหนดแก่ผู้สูงอายุ
(๔)
ดำเนินการอื่นใดเพื่อให้เป็นไปตามประกาศฉบับนี้

ข้อ
๔ การขอรับบริการตามข้อ ๓ (๑) และ (๒)
ในเขตกรุงเทพมหานครและจังหวัดนนทบุรี
ผู้สูงอายุสามารถติดต่อได้ที่สำนักงานช่วยเหลือทางการเงินแก่ผู้เสียหายและจำเลยในคดีอาญา
คลินิกยุติธรรม กรมคุ้มครองสิทธิและเสรีภาพ หรือศูนย์บริการร่วมกระทรวงยุติธรรม
สำหรับในจังหวัดอื่น
ๆ นอกเหนือจากที่กล่าวในวรรคแรก ผู้สูงอายุสามารถติดต่อขอรับบริการได้ที่สำนักงานยุติธรรมจังหวัด

ข้อ
๕ ให้อาสาสมัครคุ้มครองสิทธิและเสรีภาพเป็นเครือข่ายในการให้คำแนะนำ
ปรึกษา และเผยแพร่ความรู้เกี่ยวกับสิทธิและเสรีภาพแก่ผู้สูงอายุในพื้นที่ที่อยู่ในความรับผิดชอบ


ประกาศ ณ วันที่ ๑๖
สิงหาคม พ.ศ. ๒๕๔๘
พลตำรวจเอก ชิดชัย วรรณสถิตย์
รัฐมนตรีว่าการกระทรวงยุติธรรม

























วิชชุตา/ผู้จัดทำ
๑๙ ธันวาคม ๒๕๕๔

ปริญสินีย์/ปรับปรุง
๒๐ กันยายน ๒๕๕๖






[๑] ราชกิจจานุเบกษา เล่ม ๑๒๒/ตอนพิเศษ ๙๐ ง/หน้า ๗/๑๙ กันยายน ๒๕๔๘